Diari Oficial de la Generalitat Valenciana


Sumari del DOGV 6418, del 16-12-2010 (2010/12640)

Notificació de la sentència dictada en el procediment de demanda número 25/2009.
--------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12518


Organisme emissor
:   Jutjat Social Número 20 de Madrid

Tipus de document
:   Edicte

Notificació de la sentència dictada en el procediment de demanda número 25/2009. [2010/12535]  
Actuacions: demanda 25 /2009.  
Matèria: comiat.   
Demandant: Ilie Dorin Comanese.  
Demandats: Gestiones Inmobiliarias Kiniamérica SL, Construcciones Serafran, SL.   
Cèdula de notificació   
Almudena Ortiz Martín, secretària judicial del Jutjat Social número 20 de Madrid, faig saber:   
Que en el procediment de demanda 25/2009 d'aquest Jutjat Social, seguit a instàncies de Ilie Dorin Comanese, contra l'empresa Gestiones Inmobiliarias Kiniamerica, SL, Construcciones Serafran, SL, sobre comiat, s'ha dictat la sentència de la qual s'adjunta la part dispositiva a continuació.  
I perquè servisca de notificació de forma legal a Construcciones Serafran, SL, en parador ignorat, expedisc aquesta cèdula perquè s'inserisca en el Butlletí Oficial de la Província.   
S'adverteix el destinatari que les comunicacions següents s'efectuaran en les estrades d'aquest Jutjat, llevat de les que revisten forma d'interlocutòria o sentència, o si es tracta d'una citació a termini.  
Madrid, 15 de novembre de 2010.- La secretària judicial: Almudena Ortiz Martín.   
«Actuacions número 25/2009  
Sentència número 231/2009  
Madrid, 25 de maig de 2009   
Teresa Orellana Carrasco, magistrada jutgessa del Jutjat Social número 20 de Madrid i província, després d'haver vist aquestes actuacions sobre comiat seguides a instàncies de Ilie Dorin Comanese, contra l'empresa Gestiones Inmobiliarias Kiniamérica, SL, i l'empresa Serafran, SL, que no han comparegut malgrat haver estat citades de forma legal, i sent-hi part el Fogasa, en nom del rei, he pronunciat la següent  
Sentència  
Antecedents de fet  
Primer. Amb data 13 de gener de 2009 va tindre entrada en aquest Jutjat la demanda formulada per la part actora, per la qual sobre la base dels fets i fonaments que s'hi exposen sol·licitava que es dictara una sentència de conformitat amb el que havia sol·licitat en la seua demanda.   
Segon. Una vegada admesa a tràmit la demanda es va assenyalar per a realització de l'acte de conciliació, i si pertoca judici, l'audiència del dia 25 de maig de 2009, i atés que es desconeixia el domicili de la codemandada Gestiones Inmobiliarias Kiniamérica, SL, se'n va disposar la citació per edictes així com la citació a termini del Fogasa als efectes de l'article 23.3 de la Llei de Procediment Laboral.   
Que en el dia i hora assenyalats, van comparéixer les persones que figuren així en l'acta del judici, les quals van fer al·legacions i van proposar proves, practicant-se les declarades pertinents. Després de formular les seues conclusions definitives i de sol·licitar una sentència de conformitat amb els seus interessos, es va donar l'acte per acabat.  
Tercer. En la tramitació d'aquestes actuacions s'han observat les prescripcions legals.  
Fets provats:   
Primer. La part actora ha estat prestant els seus serveis per a l'empresa demandada des de l'1 de juny de 2008 amb la categoria de conductor oficial i amb un salari de 1.166,67 euros mensuals amb prorrata de pagues extres.   
Segon. L'actor no tenia cap contracte ni figura d'alta en la Seguretat Social.   
Tercer. L'empresa va comunicar a l'actor de forma verbal el dia 23 de desembre de 2008 el seu comiat amb efectes del mateix dia.   
Quart. L'empresa, mitjançant una carta datada el 16 de desembre de 2008, va comunicar a un company de l'actor que la titularitat de l'accionariat com a l'administració i la gerència de la mercantil Gestiones Inmobiliarias Kiniamérica SL, ha sigut adquirida per la mercantil Serafran, SL, document que consta en el foli 9 d'actuacions, el caràcter literal del qual es dóna per reproduït.   
Cinqué. L'actor està prestant serveis per a una altra empresa des del 2 d'abril de 2009 amb un salari idèntic al que estava percebent a l'empresa demandada.   
Cinqué. Les empreses demandades no han comparegut a la celebració dels actes de conciliació i judici.   
Sisé. És aplicable a la relació laboral el Conveni Col·lectiu del Sector de La Construcció.   
Seté. La part actora no exerceix ni ha exercit la condició de representant dels treballadors.   
Huité. S'ha intentat sense cap efecte la preceptiva conciliació davant de l'SMAC en data 7 de gener de 2009, respecte de l'empresa Gestiones Inmobiliarias Kiniamérica, SL, i en data 3 de març de 2009, respecte de Serafran, SL.   
Fonaments de dret  
Primer. La versió judicial dels fets declarats provats s'ha obtingut de la prova practicada en l'acte de judici de caràcter documental, valorada de conformitat amb el que preceptua l'article 97.2 de la Llei de Procediment Laboral; i és aplicable, així mateix, en relació amb l'empresa el que disposa l'article 91.2 de la Llei de Procediment Laboral (relatiu a l'interrogatori de parts), sobre la possibilitat de tindre per confes aquella part que, malgrat haver sigut citada degudament a l'acte del judici, no ha comparegut sense una causa justa i testimonial en relació amb l'article 376 de la Llei d'Enjudiciament Civil.   
Segon. Quant al fons de l'article 55.1 de L'Estatut del Treballador, estableix com a requisit formal que el comiat ha d'efectuar-se per escrit amb la indicació dels fets que el motiven i de la data en què tindrà efectes, i atés que ha quedat acreditat en l'acte del judici que el comiat es va produir sense la comunicació escrita al treballador, ja que l'empresa es va limitar a dir-li de paraula que estava acomiadat, i no s'ha acreditat, per contra, que va ser l'actor el qui voluntàriament va posar fi a la relació laboral, pertoca estimar la demanda, i per aplicació del que disposa l'article 55.4 de l'Estatut del Treballador la declaració d'improcedència del comiat, amb les conseqüències legals que se'n deriven i que es disposen en l'article 56 del mateix Estatut.   
Tercer. Quant a la responsabilitat de les codemandades, respecte de les conseqüències de l'acte extintiu, l'empresa Gestiones Inmobiliarias Kiniamérica, SL, al·lega de forma expressa, en la comunicació que adreça a un company de l'actor, una successió d'empresa per compra de la titularitat de l'accionariat com a administració i gerència de la mercantil Gestiones Inmobiliarias Kiniamérica, SL, per la mercantil Serafran, SL, la qua ha sigut citada de forma legal i no ha comparegut per a afirmar o negar la successió que s'al·lega; per això, com a garantia de l'execució de la dispositiva d'aquesta sentència, es disposa la responsabilitat solidària d'ambdues empreses, sense perjudici de les accions que puguen assistir-hi i que siguen conseqüència de la successió.  
Quart. Les empreses figuren en les actuacions en parador ignorat, i es presumeix que la readmissió no es produirà; per aplicació del que disposa l'article 284 de la Llei de Procediment Laboral, pertoca declarar amb aquesta data extingida la relació laboral.  
Cinqué. Quant al Fogasa, aquest va ser citar a termini als efectes de l'article 23 de la Llei de Procediment Labora, i cal recordar, com assenyala la sentència del Tribunal Suprem de 22 d'octubre 2002 «que se l'haurà de condemnar a sotmetre's a la condemna que s'impose a l'empresa» si bé «en cap cas podrà emetre's cap pronunciament declaratiu, referit a la relació juridicomaterial del fons amb els treballadors, que encara no s'ha originat i que és aliena al plet; i que caldrà debatre en la seua integritat, en el procés ulterior que puga suscitar-se entre ells»; i això sempre conforme a l'article 33.4 de l'Estatut del Treballador «amb la instrucció prèvia d'expedient per a la comprovació de la seua procedència».   
Sisé. Contra aquesta resolució es pot interposar un recurs de súplica, a l'empara del que estableix l'article 189 de la Llei de Procediment Laboral.   
Vistos els articles esmentats i tots altres que hi són aplicables de manera general i pertinent,   
Dispositiva   
Estime la demanda formulada per Ilie Dorin Comanese, contra l'empresa Gestiones Inmobiliarias Kiniamerica, SL, i l'empresa Serafran, SL, que no han comparegut malgrat haver estat citades de forma legal, sent-hi part el Fogasa, i declare improcedent el comiat de la part actora de data de 23 de desembre de 2008; condemne, així mateix, les empreses demandades a pagar-li solidàriament en concepte d'indemnització la suma de 1.020,86 euros i 3.889 euros en concepte de salaris que no s'han percebut des de la data del comiat fins a la de 2 d'abril de 2009, data de prestació de serveis per a unes altres empreses.   
Declare extingida amb aquesta data la relació laboral.   
Quant al Fogasa cal sotmetre's a aquesta declaració.   
Notifiqueu aquesta sentència a les parts i feu-los saber que no és ferma i que s'hi pot formular un recurs de súplica al Tribunal Superior de Justícia de Madrid, el qual s'ha d'anunciar en aquest Jutjat, en el termini dels cinc dies següents a la notificació d'aquesta resolució; n'hi haurà prou amb la mera manifestació de la part o del seu advocat o representant dins del termini indicat.   
Si el recurrent no gaudeix del benefici de justícia gratuïta, en el moment d'anunciar el recurs ha d'haver consignat la quantitat objecte de condemna en el compte de dipòsits i consignacions que té obert aquest Jutjat amb el número 2518, al Banco Banesto, al carrer Orense, 19, de Madrid (caldrà fer constar en l'ingrés el número de procediment).   
Així mateix, en el moment d'interposar el recurs, ha de consignar la suma de 150,25 euros en concepte de dipòsit (fent-hi constar també el número de procediment).   
Aquesta és la meua sentència, que pronuncie, mane i firme.   
Diligència. La sentència anterior va ser llegida i publicada en el dia de la data per la magistrada jutgessa que la subscriu, Teresa Orellana Carrasco, a la Sala d'Audiències d'aquest Jutjat. En done fe».